钦定古今图书集成/历象汇编/历法典/第060卷 > 图
## 钦定古今图书集成/历象汇编/历法典/第060卷 > 图

反查度分因太阳自行一日不异其平行仍用其平行表以六时五十分得一十六分五十秒加于前引数得太阳总引数四宫六度四十七分三十七秒此距间于本表查得太阴行三度四十三分一十一秒以加于前引数总为五宫

一十二度二十九分一十七秒。又以此两引数求得
均度。如上图亦以一加一减，故当相加。而两均度之
差，较前更少，变为时亦少。即依本表三度二分五十
二秒，得六时。又度馀六分六秒，得时馀十二分；度馀
二十八秒，得时馀五十五秒。总加于中会复，得十九
时五十六分三十秒，为正实会，在成初三刻一十一
分三十○秒。更欲密推，则用次得之实时。又求第三
引数，以复求均度，以较次得之太阳均度。其二曜相
距之弧，亦变为时刻。若同前，即前得无疑。若异者，用
后得为正实会也。